Giuseppe Maria Crespi, dito Lo Spagnuolo, naixito de Bolonia (Estatos Pontificios, hue Italia) o 14 de marzo de 1665 y muerto en ixa mesma ciudat o 16 de chulio de 1747, estió un pintor italián d'o Barroco, que feba parte d'a dita escuela bolonyesa de pintura. En a suya obra pictorica se i puet trobar dende representacions d'arte relichioso dica retratos, encara que hue gosa estar mas conoixito por as suyas pinturas de chenero. Recibió a suya formación de mans d'atros pintors barrocos como Domenico Maria Canuti u Carlo Cignani, y desembolicó a mayor parte d'a suya obra artistica en a suya ciudat natal.